text: Pistolbevæbnet maskerøver  på spil 
  11 august 2015 kl. 08.10
  Politiet i Horsens jagter en røver, der to gange slog til mandag. Han var begge gange iført en fullface ansigtsmaske.
  Ekspedienten i Elite Kiosken på Emil Bojsens Gade i Horsens må have spærret øjnene op, da gerningsmanden kom ind. Bevæbnet med en pistol og ikke mindst gemt bag en berygtet hvid maske kendt fra filmen "V for Vendetta". Han fik 1.100 kr. og løb fra stedet, inden politiet nåede frem.
  Kl. 14.07 var det ekspedienten hos købmanden på Borgmestervej, der måtte stå ansigt til ansigt med manden bag masken. Gerningsmanden, der beskrives som 180 cm høj, almindelig af bygning med en grå hættetrøje og mørkebukser, fik igen et mindre kontantbeløb og stak af. Denne gang i bil.
  